REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/117-20

27. oktobar 2020. godine

B e o g r a d

**Z A P I S N I K**

**TREĆE SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 26. OKTOBRA 2020. GODINE**

Sednica je počela u 9,00 časova.

Sednicom je predsedavao Vladimir Đukanović, predsednik Odbora.

Sednici su prisustvovali članovi Odbora: Sanja Lakić, Velibor Milojičić, doc. dr Mihailo Jokić, Nebojša Pavlović, Nenad Baroš, Đorđe Dabić, Biljana Pantić Pilja, Jelena Žarić Kovačević, Dragan M. Marković, Atila Juhas, Toma Fila i Sanja Jefić Branković.

Sednici su prisustvovali i: Marijan Rističević, zamenik člana Đorđa Komlenskog; Dejan Kesar, zamenik člana Žarka Mićina i Vesna Krišanov, zamenik člana Biljane Pantić Pilje.

Sednici nisu prisustvovali članovi Odbora: dr Aleksandar Martinović i Vladan Zagrađanin, niti njihovi zamenici.

Vladimir Đukanović je obavestio prisutne da je u skladu sa članom 72. stav 2. Poslovnika Narodne skupštine, ova sednica sazvana u roku kraćem od roka predviđenog Poslovnikom, kako bi Odbor što pre razmotrio Predlog zakona o ministarstvima u pojedinostima.

Predsednik Odbora je stavio na glasanje, a članovi Odbora su **jednoglasno** utvrdili sledeći

D n e v n i r e d

1. Razmatranje Predloga zakona o ministarstvima, koji je podnelo 167 narodnih poslanika Poslaničke grupe „Aleksandar Vučić – za našu decu“ (broj 011-1531/20 od 23. oktobra 2020. godine) u pojedinostima;

Predsednik je predložio da Odbor odluči da se obavi grupno glasanjeo svim podnetim amandmanima narodnih poslanika na Predlog zakona o ministarstvima.

Članovi i zamenici članova Odbora su **jednoglasno prihvatili** ovaj predlog.

Predsednik je obavestio prisutne da je na Predlog zakona o ministarstvima podneto **10 amandmana**, koje su podneli Jelena Žarić Kovačević i grupa narodnih poslanika poslaničke grupe UD-SDA, kao i da je predlagač zakona dostavio mišljenje na podnete amandmane.

Istakao je da je uočena potreba da Odbor, na osnovu člana 157. stav 6. i člana 161. stav 1. Poslovnika Narodne skupštine, podnese amandman na član 12. Predloga zakona, koji glasi:

U članu 12. Predloga zakona o ministarstvima, u stavu 2. posle reči: „izbor nacionalnih saveta nacionalnih manjina;“ dodaju se reči: „vođenje posebnog biračkog spiska nacionalne manjine;“, a reč: „nadležnosti“ zamenjuje se rečju: „ovlašćenja“.

O b r a z l o ž e nj e

Predloženom dopunom člana 12. Predloga zakona vrši se dopuna nadležnosti novog ministarstva za ljudska i manjinska prava i društveni dijalog, tako što se dodaju poslovi državne uprave vezani za posebne biračke spiskove nacionalnih manjina koji su bili u nadležnosti dosadašnjeg Ministarstva za državnu upravu i lokalnu samoupravu, a funkcionalno pripadaju korpusu poslova koji se odnose na ostvarivanje prava pripadnika nacionalnih manjina. Osim navedenog, predlaže se da se sintagma „nadležnosti nacionalnih saveta nacionalnih manjin“ zameni sitagmom „ovlašćenja nacionalnih saveta nacionalnih manjina“, što je u skladu s odredbom člana 1a stav 1. Zakona o nacionalnim savetima nacionalnih manjina („Službeni glasnik RS“, br. 72/09, 20/14 - US, 55/14 i 47/18) kojom su nacionalni saveti nacionalnih manjina definisani kao organizacije kojima se zakonom poveravaju određena javna ovlašćenja u cilju ostvarivanja kolektivnih prava nacionalne manjine na samoupravu u tim oblastima.

Prededavajući je otvorio raspravu u vezi sa ovom tačkom dnevnog reda u kojoj su učestvovali Toma Fila i doc. dr Mihailo Jokić.

**Toma Fila** je rekao da prihvata predloženi amandman, s tim što smatra da bi amandman bio kvalitetniji da nisu izostavljeni i drugi učesnici koji se mogu naći u različitim postupcima.

**Doc. dr Mihailo Jokić** je podržao formulaciju amandmana koju je izneo narodni poslanik Toma Fila.

Kako se više niko nije javio za reč, predsedavajući je zaključio raspravu i stavio na glasanje predloge:

-Da odbor podnese amandman na član 12. Predloga zakona o ministarstvima, u skladu sa članom člana 157. stav 6. i člana 161. stav 1. Poslovnika Narodne skupštine Republike Srbije, u navedenom tekstu.

Članovi i zamenici članova Odbora su **jednoglasno** prihvatili ovaj predlog.

-Da OdborpredložiNarodnoj skupštinida **PRIHVATI** amandmanna član 10. koji je podnela narodni poslanik Jelena Žarić Kovačević.

Članovi i zamenici članova Odbora su **jednoglasno** prihvatili ovaj predlog.

-Da Odbor predloži Narodnoj skupštini da **ODBIJE** sledeće amandmane:

-na član 2. sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri. Mirsad Hodžić i Arđend Bajrami;

-na član 11. sa ispravkom, koji su zajedno podneli narodni poslanici Šaip Kamberi. Enis Imamović, Selma Kučević. Nadije Bećiri. Mirsad Hodžić i Arđend Bajrami;

-na član 12. sa ispravkom, koji su zajedno podneli narodni poslanici Šaip Kamberi. Enis Imamović, Selma Kučević, Nadije Bećiri, Mirsad Hodžić i Arđend Bajrami;

-na član 13. sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami;

-na član 20. sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami;

-na član 23. sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami;

-na član 24. sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami;

-na član 25. sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami;

-na član 26. sa ispravkom, koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Arđend Bajrami.

Članovi i zamenici članova Odbora su **jednoglasno** prihvatili ovaj predlog.

-Da za izvestioca na sednici Narodne skupštine bude određen predsednik Odbora Vladimir Đukanović.

Članovi i zamenici članova Odbora su **jednoglasno** prihvatili ovaj predlog.

Sednica je završena u 9,20 časova.

SEKRETAR PREDSEDNIK

Sanja Pecelj Vladimir Đukanović